ALABADO  EN  MEXICANO, 

Que  contiene  los  principales  Misterios  de 
nuestra  Santa  Fe  5  compuesto  por  el  Br. 
D.  José  de  la  Mota,  Cura  que  fué  y  Juez 
Eclesiástico  en  los  Partidos  de  Tepecoa- 
cuiico,  Real  y  Minas  de  Zaqualpam,  y 
actual  en  la  Provincia  de  la  Sierra  Alta  de 
Tlanchinol ,  Comisario  del  Santo  Oficio 
de  la  Inquisición  &c. 

MA  cenca  yectenehualo 
Yn  Cenquizca  Yeitilíztü 

Santísima  Trinidad 

Ce  teotl,  ca  ahmo  miecquintin* 
Ytech  Yeitiliztli  oncatqui 

Dios  Tetatzin,  Dios  Ypiltzin, 

No  in  Dios  Espíritu  Santo : 

Yei  Personas ;  ce  TeotzintlL 
Nelli  Teotl  in  Tetatzin  9 

Nelli  Teotl  in  Ypiltzin, 

Néllí  Espíritu  Santo  Teotl; 

Zan  ce  teotl,  in  tmeixtino 
Zan  Ynic  orne  Persona 

Tonacayo  oquimocuili: 

Ynic  yuhqui  in  huel  tlaihyohiuz  f 

Yhuan  techmoniaquixtiliz. 


Teotl,  Oquichtzintli  omochiuh, 
Ychpochxillan  Cihuapilli 
Saacta  Maria  in  cemicac 
Huel  chipahuac  Ycpochtziíatli. 
Ocno  Ychpochtli,  Yteoconetzin 
Oquimotlacatííili: 
Ca  huei  tlamahuizoltica, 
Omochiuh  cemixquich  inin. 
Auh  inye  yuh  Toquichpotzia 
Omochiuh  in  Dios  Ypiltzin , 
Jesús  itoca,  íhuan  catqui 
Nelli  Téotl ,  nelli  Oquichtli. 
Jesús  Oquichtli,  no  Teotl: 
Ca  onca  itic  Teotlaxcaltzintli 
Santísimo  Sacramento, 
Yn  yuh  onca  Ylhuicatl  itic. 
Aquia  qualli  tlacellia , 
Yn  cemicac  monemitiz.; 
Ahmo  qualli  tlaceliani, 
Mochipa  cemicac  miquiz. 
Ma  Ytlacachihualocatzin 
Tenyotilo  in  Cihuapilli 
Maria,  ca  aic  itech  oacic 
TlatlacoícatzahuaüztlL 
Ma  tenyotilo  in  San  Joseph , 
Yn  oquimohuapahuíli, 
No  ihuan  oquimonapaihui , 
Ynjactzinco ,  in.  T.eopiltzintlü 


\ 


No  in  Santa  Cruz  tenyotiloz : 
«S     Ca  itechtzinco  omomíquili 
Jesu-Christo  ,  in  ye  topampa, 
Huel  cenca  omotlaihyohuiltL 

Yquac  tlamiz  Cemanahuac, 
Jesu-Christo  hualrnehuitiz  , 
Ynic  in  mochintin  tlaca 
Quimmotlatzontequililiz. 

Yn  cemicac  quintlamachtiz 
Yn  qualtín  Ylhuicatl  ític; 
p    No  mochipa  in  ahmo  qualtin  , 
Yn  Mictlan,  quintlatzacuiltiz. 

Nicneltoca  in  Noteotzin 
No  in  ixquich  ineltilitzin : 
Yn  itech  ninotemachiz : 
Ycel  nicnotlazotiliz. 

Mopaltzinco  Jesuse  , 
Ma  nelti  in  notlaehuiJiz, 
Ma  motlantzinco  ninemi 

•    Ma  mohuantzinco  nimiqul 

Ma  in  mochüaua  Jesuse 
Mariae  xichmochihuili 
Amomactzinco  niccahua 
No  nemüiz,  nomiquiliz. 

Jesús,  María 5  Joseph 
Ma  cemicac  Ydntintzitziri 
Joseph,  María,  Jesús, 

W  Meztiy ecg  n  toy  olió  Itic. 

*Tf  os  Illmos.  y  Rmos.  Señores  Dr.  D.  Ma~  < 
JLj  nuel  Rubio  y  Salinas ,  Arzobispo  de 
México :  el  Mr  o.  D.  Fr.  Francisco  de  Pa- 
llas ¡Obispo  de  Sinopoli  y  Vicario  Apostó- 
lico de  Fokt en  en  el  Imperio  de  China  \  D. 
Fr.  Manuel  Matos  de  la:  Concepción  5  Obispo 
de  Camarines :  y  los  Illmos.  Señores  Arzo- 
bispo^ Obispo  de  la  Puebla, y  el  Señor  Qbis~ 
po  de  Cisano  conceden  cada  uno.  jodias  de 

Indulgencia  a  todas  las  personas  por  cada    \ 
vez  que  cantaren  este  Alabado» 

Reimpreso  en  México   en  la  Oficina  de  D.  Ma- 
riano José  de  Ziiñiga  y  Onti veros ,  caüe?  del 
Espíritu  Santo,  año  de  1809. 


